În ședința Consiliului Local al Municipiului Piatra-Neamț de la începutul lunii a fost aprobat programul de asfaltări, reparații și modernizări pentru anul în curs. Au fost incluse lucrări de asfaltare (turnare de covor asfaltic nou, înlocuit borduri, ridicat cămine la cotă) pe 24 de străzi, la care se adaugă și investițiile noi pe alte șase străzi din municipiu.
Lucrările cuprinse în lista de mai jos vor fi prioritizate în urma analizei în teren pe care o vor realiza echipele societății Publiserv. Pe lângă lucrările planificate, Publiserv va interveni și la sesizările punctuale care vin din partea cetățenilor.
NR.
CRT. |
DENUMIRE STRADĂ | CARTIER |
1 | ANA IPĂTESCU | CENTRU |
2 | APUSULUI | DĂRMĂNEȘTI |
3 | ALEEA VIFORULUI | DĂRMĂNEȘTI |
4 | BUJORULUI | DĂRMĂNEȘTI |
5 | BORZOGHEAN | PRECISTA |
6 | BALTAGULUI | PIAȚA MARE |
7 | CUZA VODĂ | CENTRU |
8 | C. BRÂNCOVEANU | DĂRMĂNEȘTI |
9 | DURĂULUI | CENTRU |
10 | EROU BUCUR | DĂRMĂNEȘTI |
11 | BD. G-RAL NICOLAE DĂSCĂLESCU | VÂNĂTORI |
12 | GAVRIL GALINESCU | DĂRMĂNEȘTI |
13 | LT. DRĂGHIESCU | CENTRU |
14 | LĂMÂIȚEI | MĂRĂȚEI |
15 | MĂRĂȚEI BC:152-160 | MĂRĂȚEI |
16 | NICU ALBU | DĂRMĂNEȘTI |
17 | OBOR | DĂRMĂNEȘTI |
18 | PETRU MOVILĂ | SARATA |
19 | OZANA | CENTRU |
20 | ECATERINA VARGA | VÂNĂTORI |
21 | MUNCII | MĂRĂȚEI |
22 | ALEEA PLAIULUI | MĂRĂȚEI |
23 | STRADA CODRULUI | CENTRU |
24 | STRADA PLANTELOR | CIRITEI |
În perioada următoare vor fi lansate licitațiile pentru lucrările de asfaltare și pe străzile Răsăritului, Dragoș Vodă (pentru continuarea drumului de acces spre Gârcina), Smaraldului, Cuarțului, Aviatorilor și Planorului.
"Pentru 2024 am alocat aproape 60% din bani pentru investiții, într-un buget echilibrat. Asta înseamnă că acordăm importanța cuvenită și lucrărilor de întreținere a străzilor, trotuarelor și punților din oraș, într-un plan de reparații pe care l-am stabilit în funcție de starea drumurilor, sesizările primite de-a lungul timpului, dar și viitoarelor proiecte de modernizare pe drumurile principale din oraș, pentru a avea o coerență a lucrărilor. Străzile cuprinse în planul de lucrări sunt doar o mică parte din ce vom face anul acesta, avem stabilite investiții care răspund nevoilor pietrenilor în toate zonele din oraș." a declarat primarul Andrei Carabelea.
Primăria Piatra Neamț